b'\n_START_ARTICLE_\nFolkestone Castle\n_START_PARAGRAPH_\nFolkestone Castle var en normannisk borg nord for byen Folkestone i Kent i England. Borgen stod p\xc3\xa5 en h\xc3\xb8j p\xc3\xa5 North Downs._NEWLINE_F\xc3\xa6stningen blev bygget p\xc3\xa5 en h\xc3\xb8j og blev givetvis bygget mellem 1070\'erne og 1130\'erne efter 1066, den normanniske erobring af England. Den blev udgravet i 1878 af Augustus Pitt Rivers og det h\xc3\xa6vdes at det var den f\xc3\xb8rste udgravning i Storbritannien, hvor en videnskabelig metode blev benyttet. Under 2. verdenskrig blev der gravet skyttegrave i bakken. Stedet blev udgravet igen 1988-89, hvor der blev fundet pottesk\xc3\xa5r fra 2500-1800 f.Kr._NEWLINE_Selv om den lokalt er kendt som "Caesar\'s Camp" (C\xc3\xa6sars Lejr), er den ikke umiddelbart romersk, men det er foresl\xc3\xa5et, at den er bygget oven p\xc3\xa5 et romersk forsvarsv\xc3\xa6rk. H\xc3\xb8jen kendes som Castle Hill og fra den er der god udsigt over b\xc3\xa5de byen og kysten til Romney Marsh og videre til Dungeness, Rye og Fairlight._NEWLINE_H\xc3\xb8jen ligger i dag ud til motorvejen M20 og indgangen til Eurotunnelen ved Cheriton.'